Yal timetti deg umadal, tesɛa ansayen-is d yirmad ixeddmen medden deg-sen. Ula d timetti taqbaylit, ɣur-s amur-is seg wannect-a. Ansayen-a, yella wayen yellan d aqbur di tjaddit n yimezdaɣ, imi si zik xeddmen-ten. Am wakken diɣ, yella wayen i d-ikecmen seg tdeyyanit, ladɣa taneslemt. Imdanen diɣen si tama-nsen, ṭṭfen deg wansayen-agi iwakken ur ttruḥen ara, yerna ad ten-id-ǧǧen i tsutwin i d-iteddun.